
     REPUBLIKA HRVATSKA
     TRGOVAČKI SUD U OSIJEKU

U IME REPUBLIKE HRVATSKE

R J E Š E N J E


Trgovački sud u Osijeku, po stečajnoj sutkinji Nadi Roso, u stečajnom predmetu dužnika: KAPITEL IN d.o.o. za građevinarstvo, projektiranje i usluge, Osijek, Ružina 41, MBS: 030098656, OIB: 15371251662, dana 8. rujna 2017. g.,
	

    r i j e š i o   j e

1. OBUSTAVLJA SE skraćeni stečajni postupak nad dužnikom KAPITEL IN d.o.o. za građevinarstvo, projektiranje i usluge, Osijek, Ružina 41, MBS: 030098656, OIB: 15371251662.

1. ODBIJA SE zahtjev dužnika za odgodom provedbe stečajnog postupka od 23.6.2017. g.
	
1. Postupak će se nastaviti prema općim odredbama Stečajnog zakona.


Obrazloženje


Dana 23. ožujka 2017. g. zaprimljen je na ovome sudu zahtjev FINE RC Osijek Podružnica Osijek za pokretanje skraćenog stečajnog postupka nad dužnikom. 

U zahtjevu FINA navodi da dužnik na dan 21.3.2017. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 34.830,25 kn u koji iznos je uračunata kamata i naknada FINE za provedbu ovrhe na novčanim sredstvima te da dužnik nema zaposlenih.

Nakon uvida u sudski registar sud je na mrežnoj stranici e-Oglasna ploča suda objavio dana 10. svibnja 2017. g. oglas od 10. svibnja 2017. g. sukladno čl. 430 Stečajnog zakona (NN 71/15).

29. svibnja 2017. g. dužnik je u spis dostavi prokazni popis imovine ovjerovljen kod javnog bilježnika Krešimir Milas iz Osijeka OV-1273/17 od 29.5.2017. g. te preslike presuda Trgovačkog suda u Osijeku.

 Ujedno dužnik je u spis dostavio podnesak od 23. lipnja 2017. g. kojim traži odgodu provedbe stečajnog postupka navodeći da je u tijeku prodaja nekretnine stečajnog dužnika odnosno ukoliko ista ne uspije da će se putem pozajmica otkloniti stečajni razlozi i to da se donese rješenje o odgodi, omaškom navodeći zakazanog ročišta budući da isto nije niti zakazano, za rujan tekuće godine.
	
Podneskom od 27. lipnja  2017. g. vjerovnik RH MF Porezna uprava zastupani po ŽDO Osijek, na propisanom obrascu, podnijeli su prijedlog za otvaranje stečajnog postupka nad dužnikom navodeći da prema dužniku imaju tražbinu u iznosu od 15.958,15 kn na dan 21.6.2017. g. po osnovi neplaćenih obveza poreza, doprinosa i drugih javnih davanja te da kod dužnika postoji stečajni razlog zato što dužnik u Očevidniku redoslijeda osnova za plaćanje kod FINE ima više evidentiranih osnova za plaćanje u razdoblju dužem od 120 dana a prema podacima FINE na dan 16. svibanj 2017. g. isti je u blokadi 175 dana.

Budući da dužnik ničim nije dokazao navode iz svog podneska od 23.6.2017. g. da je u tijeku ili da su otklonjeni stečajni razlozi koji postoje na strani dužnika – blokada žiro računa na dan 16. svibnja 2017. g. 175 dana te je valjalo odlučiti kao u izreci pod točkom 2.

Sukladno čl. 433 Stečajnog zakona (NN br. 71/15) a s obzirom na prijedlog RH MF Porezne uprave Područni ured Zagreb zastupani po ŽDO Osijek valjalo obustaviti skraćeni stečajni postupak te odlučiti kao u izreci te odlučiti kao u izreci pod točkom 1.

Nakon pravomoćnosti Rješenja o obustavi skraćenog stečajnog postupka nastavit će se stečajni postupak sukladno odredbama Stečajnog zakona.



                                               U Osijeku 8. rujna 2017. g.

Zapisničar:      
Danijela Sekulić

                                                                                  	            STEČAJNA SUTKINJA
								           Nada Roso
POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
           
                                                                                                                                  
D N A :
1. e-Ogl. pl. uz podnesak dužnika od 23.6.2017. g. i prijedlog ŽDO od 27.6.2017. g. (str. 35-38 spisa)
1. dužnik
1. ŽDO Osijek
1. riješeno obustavom
1. kal.8.10.

